પાટોત્સવ નિમિત્તે ભગવાનને સો ઉપરાંત વિવિધ મિષ્ટાન્ન-ફરસાણની વાનગીઓ તથા વિવિધ ફળોનો અન્નકૂટ ધરાવવામાં આવ્યો હતો. પરમ પૂજ્ય માધવપ્રિયદાસજી સ્વામીની પ્રેરણાથી દરવર્ષની જેમ આ વિશાળ અન્નકૂટનો પ્રસાદ દરિદ્રનારાયણને વિતરણ કરવામાં આવ્યો હતો. સાબરમતી આશ્રમની શાળા-કોલેજ, અનાથાશ્રમ, વૃદ્ધાશ્રમ વગેરે સ્થાઓએ સંતો તથા વિદ્યાર્થીઓ ભગવાનનો પ્રસાદ લઇને પહોંચ્યા હતા અને દરિદ્રોમાં રહેલા નારાયણ જમે છે એવા ભાવ સાથે સૌને પ્રસાદનું વિતરણ કર્યું હતું.